ร้านนี้อยู่ที่วังน้ำเขียวค่ะ เป็นบ้านบรรยากาศชิวๆ ออกแนวบ้านๆหน่อย ร้านค่อนข้างใหญ่นะคะ รองรับลูกค้าได้เยอะทีเดียว เมนูเด็ดๆของที่นี่ส่วนใหญ่จะเป็นเมนูเห็ดค่ะ เพราะว่าอย่างที่รู้ๆกันว่าวังน้ำเขียวขึ้นชื่อเรื่องเพาะเห็ดอยู่แล้วมาที่นี่เราก็หวังจะได้กินเห็ดสดๆ อร่อยๆ วันนี้เรากับแม่เลยตั้งใจว่าจะสั่งเมนูเห็ดล้วนๆเลยค่ะ วันนี้เมนูที่เราสั่งก็มีไข่เจียวเห็ด ต้มยำเห็ดรวม น้ำพริกเห็ด แล้วก็เมนูเด็ดของที่ร้าน นั่นก็คือลาบเห็ดค่ะ แต่ว่าแอบสั่งปลาทอดน้ำปลาให้ดูเป็นเนื้อเป็นหนังมาด้วยอีกเมนูนึง อยากบอกว่ามื้อนี้อร่อยมากเลยค่ะ แทบไม่รู้สึกว่ากินเห็ดอยู่เลย หรือว่าแบบไม่รู้สึกเลยว่ามันเป็นผักอ่ะ คือรสชาติดีมาก แล้วเห็ดก็สด หวาน ที่เราชอบที่สุดคือน้ำพริกเห็ดคลุกข้าว กินกันไข่เจียวร้อนๆ อร่อยจริงๆค่ะ ใครที่ไม่ชอบกินเห็ดไม่ชอบกินผักแนะนำให้ไปลองค่ะ แล้วจะติดใจ